# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 12570**

**Λιβαδειά 19/7/2022**

**ΑΠΟΣΠΑΣΜΑ**

Από το πρακτικό της αριθμ.2022-15ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **80**

**ΘΕΜΑ :** **Ορισμός νέου Προέδρου της Κοινωφελούς Επιχείρησης Δήμου Λεβαδέων (Κ.Ε.Δ.Η.Λ) , λόγω παραίτησης του κ. Τσεσμετζή Εμμανουήλ**

Στη Λιβαδειά σήμερα την 18η Ιουλίου 2022, ημέρα Δευτέρα και ώρα 19:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **12351/14-7-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 21 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Πούλος Ευάγγελος |
|  | Τσεσμετζής Εμμανουήλ | 3 | Φορτώσης  Αθανάσιος |
|  | Δήμου Ιωάννης | 4 | Καράλης Χρήστος |
|  | Αποστόλου Ιωάννης | 5 | Τζουβάρας Νικόλαος |
|  | Σάκκος Μάριος | 6 | Μπράλιος Νικόλαος |
|  | Νταντούμη Ιωάννα | 7 | Γερονικολού Λαμπρινή |
|  | Καράβα Χρυσοβαλάντου Βασιλική (Βάλια) | 8 | Μπαρμπέρης Νικόλαος |
|  | Μερτζάνης Κων/νος | 9 | Αλεξίου Λουκάς |
|  | Γιαννακόπουλος Βρασίδας | 10 | Πλιακοστάμος Κων/νος |
|  | Σαγιάννης Μιχαήλ | 11 | Σπυρόπουλος Δημοσθένης |
|  | Τόλιας Δημήτριος | 12 | Παπαϊωάννου Λουκάς |
|  | Γαλανός Κων/νος (Απών στο 2& 3 ΘΗΔ) |  |  |
|  | Καπλάνης Κων/νος |  | Οι οποίοι δεν προσήλθαν |
|  | Κοτσικώνας Επαμεινώνδας |  | αν και κλήθηκαν νόμιμα |
|  | Αρκουμάνης Πέτρος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ) |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το δεύτερο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου το υπ αριθμ 12437/15-7-2022 έγγραφο της Δ/νσης Διοικητικών Υπηρεσιών του Δήμου στο οποίο αναφέρονται :

*Έχοντας υπόψη τις διατάξεις της παρ.1 του άρθρου 6 του Ν. 4623/2019 σε συνδυασμό με τις διατάξεις του άρθρου 255 του Ν. 3463/2006 ( ΚΔΚ ) ,το Δημοτικό Συμβούλιο εξέδωσε την αριθμ. 303/25.9.2019 Απόφασή του , με την οποία ορίστηκαν τα παρακάτω μέλη του Διοικητικού Συμβουλίου της Κοινωφελούς Επιχείρησης του Δήμου Λεβαδέων (Κ.Ε.ΔΗ.Λ) ωε ακολούθως :  
1. Εμμανουήλ Τσεσμετζής , Δημοτικός Σύμβουλος ,ως Πρόεδρος  
2. Δημήτριος Τσιφής , Δημοτικός Σύμβουλος με αναπληρωματικό μέλος τον Νικόλαο Μπαρμπέρη ,  
Δημοτικό Σύμβουλο  
3. Χαράλαμπος Κατής , Δημοτικός Σύμβουλος» με αναπληρωματικό μέλος τον Δημοσθένη Σπυρόπουλο ,Δημοτικό Σύμβουλο .  
4. Ιωάννα Ζέρβα , εκπρόσωπο της Αντικαρκινικής Εταιρείας Λιβαδειάς , με αναπληρώτρια την Λούλα  
Ευθυμίου -Παπέλη .  
5. Ελένη Ταμπάκη , δημότισσα , με αναπληρωματικό μέλος την Αθανασία ( Νάνσυ ) Λύτρα , δημότισσα  
6. Γεώργιο Χαραλαμπίου , δημότη , με αναπληρωματικό μέλος την Αλεξάνδρα Τυμπλαλέξη , δημότισσα  
7. Αθανασία ( Νάνσυ) Τζερεμέ , δημότισσα ,με αναπληρωματικό μέλος την Χαρίκλεια Ράπτη δημότισσα  
8. Θεόδωρο Θεοδώρου , δημότη , με αναπληρωματικό μέλος τον Κων/νο Σαράφη , δημότη  
9. Δημήτριο Παπαδά , δημότη με αναπληρωματικό μέλος τον Δημήτριο Κορδαλή , δημότη  
Επίσης από τα παραπάνω μέλη του Δ.Σ της Κοινωφελούς Επιχείρησης ο Χαράλαμπος Κατής , ορίστηκε Αντιπρόεδρος  
Ο κ. Τσεσμετζής Εμμανουήλ ,Δημοτικός Σύμβουλος , Πρόεδρος του παραπάνω συμβουλίου με την από 30/6/2022 Δήλωσή του , η οποία έλαβε αριθμό πρωτοκόλλου 11248/30.6.2022 παραιτήθηκε από το αξίωμα του Προέδρου του Διοικητικού Συμβούλιο της Κοινωφελούς Επιχείρησης Δήμου Λεβαδέων ( Κ.ΕΔ.Η.Λ ) .  
Σύμφωνα με τα οριζόμενα στις διατάξεις του άρθρου 54 του Ν. 3852/2010 , όπως αντικαταστάθηκε με τις διατάξεις του άρθρου 41 του Ν. 4555/2018 και ισχύει , « Παραίτηση αιρετών» « 3. Σε κάθε άλλη περίπτωση, η παραίτηση των αιρετών των δήμων που κατέχουν , λόγω της ιδιότητάς τους, υποβάλλεται γραπτώς στα όργανα, τα οποία τους εξέλεξαν ή τους διόρισαν και γίνεται οριστική την επομένη της κατάθεσής της στο πρωτόκολλο της οικείας υπηρεσίας 4. Η εκλογή ή ο ορισμός αντικαταστατών τους γίνεται για το υπόλοιπο χρονικό διάστημα της περιόδου , κατά την οποία οι παραιτηθένετες ασκούσαν καθήκοντα ....»*

*Σύμφωνα με τα οριζόμενα στις διατάξεις της παρ. 1 του άρθρου 6 του Ν. 4623/2019 «Ρυθμίσεις για τη συγκρότηση των διοικητικών συμβουλίων των νομικών προσώπων των Ο.Τ.Α. και των συνδέσμων τους » όπως τροποποιήθηκε με την Παρ.3 Άρθρο 177 ΚΕΦΑΛΑΙΟ Ε ́ του Ν. 4635/2019 ,  
« 1.Όπου στις διατάξεις νόμων, προεδρικών διαταγμάτων και λοιπών κανονιστικών πράξεων, προβλέπεται ο ορισμός μελών στη διοίκηση των νομικών προσώπων των δήμων και των περιφερειών, καθώς και των συνδέσμων τους, κατά συγκεκριμένη αναλογία, τα τρία πέμπτα επί του συνόλου των μελών με τους αναπληρωτές τους, συμπεριλαμβανομένου του προέδρου του διοικητικού συμβουλίου, ορίζονται από τον δήμαρχο ή τον περιφερειάρχη, αντίστοιχα. Τα υπόλοιπα μέλη, αφαιρουμένων τυχόν μελών που ορίζονται εκ της θέσεώς τους (ex officio) ή υποδεικνύονται από φορείς, ορίζονται από τις λοιπές παρατάξεις με μεταξύ τους ψηφοφορία. Σε κάθε περίπτωση, οι λοιπές παρατάξεις συμμετέχουν στα συμβούλια με τουλάχιστον ένα (1) μέλος συνολικά. Πράξεις ορισμού διοικητικών συμβουλίων που εκδόθηκαν σύμφωνα με τον υπολογισμό που προβλέπουν οι διατάξεις του προηγούμενου εδαφίου από τις δημοτικές και περιφερειακές αρχές που εγκαταστάθηκαν την 1.9.2019, θεωρούνται νόμιμες.  
Για τη συγκρότηση του διοικητικού συμβουλίου εκδίδεται διαπιστωτική πράξη του οικείου δημοτικού ή περιφερειακού συμβουλίου. Σε περίπτωση που για οποιονδήποτε λόγο οι λοιπές παρατάξεις δεν ορίσουν μέλη, αυτά ορίζονται με απόφαση Δημάρχου ή Περιφερειάρχη, αντίστοιχα, και η διαδικασία δεν εισάγεται στο συμβούλιο.»*

***Κατόπιν των ανωτέρω, καλείται το Δημοτικό Συμβούλιο να αποφασίσει :***

***A)*** *Για την αποδοχή της παραίτησης του κ. Τσεσμετζή Εμμανουήλ , Δημοτικού Συμβούλου από το αξίωμα του Προέδρου του Διοικητικού Συμβουλίου της Κοινωφελούς Επιχείρησης του Δήμου Λεβαδέων (Κ.Ε.ΔΗ.Λ )****Β)*** *Για τον ορισμό Προέδρου του Διοικητικού Συμβουλίου της Κοινωφελούς Επιχείρησης του Δήμου  
Λεβαδέων (υποδεικνύεται από τον Δήμαρχο ) για το υπόλοιπο χρονικό διάστημα , κατά το οποίο ο  
παραιτηθείς θα ασκούσε καθήκοντα*

Λαμβάνοντας το λόγο ο κ. Δήμαρχος αφού ευχαρίστησε τον κ. Τσεσμετζή Εμμανουήλ για την μέχρι τώρα προσφορά του, ανακοίνωσε στο Σώμα την πρόθεσή του να αναλάβει ο ίδιος τα καθήκοντα του Προέδρου *του* Διοικητικού Συμβουλίου της Κοινωφελούς Επιχείρησης του Δήμου Λεβαδέων *(Κ.Ε.ΔΗ.Λ )* για το υπόλοιπο χρονικό διάστημακατά το οποίο ο παραιτηθείς θα ασκούσε καθήκοντα Προέδρου.

Κατόπιν ο Πρόεδρος ζήτησε από τα μέλη να αποφασίσουν σχετικά*.*

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 78 του Ν. 4954/2022 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19»
* Τις διατάξεις των άρθρων 54,65,67,238 του Ν.3852/10, όπως τροποποιήθηκαν με το άρθρο 72 και 41, 74 του Ν. 4555/2018
* Την με αριθμό πρωτ. 11248/30/6/2022 έγγραφη Δήλωση παραίτησης του κ. Τσεσμετζή Εμμ.
* Το υπ αριθμ. 12437/15-7-2022 έγγραφο της Δ/νσης Διοικητικών Υπηρεσιών του Δήμου που είχε διανεμηθεί
* Την υπ΄αριθμ. 303/2019 (ΑΔΑ: ΩΙΝΠΩΛΗ-84Ξ) Απόφασή του με τίτλο «**Ορισμός μελών Διοικητικού Συμβουλίου της Κοινωφελούς Επιχείρησης του Δήμου Λεβαδέων ( Κ.Ε.ΔΗ.Λ )»**
* Τις διατάξεις της παρ.1 του άρθρου 6 ,σε συνδυασμό με τις διατάξεις του άρθρου 255 του Ν. 3463/2006 ( ΚΔΚ ).
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α) Αποδέχεται την** παραίτηση του κ. Τσεσμετζή Εμμανουήλ , Δημοτικού Συμβούλου από το αξίωμα του Προέδρου του Διοικητικού Συμβουλίου της Κοινωφελούς Επιχείρησης του Δήμου Λεβαδέων (Κ.Ε.ΔΗ.Λ )  
**Β)** **Ορίζει** Πρόεδρο του Διοικητικού Συμβουλίου της Κοινωφελούς Επιχείρησης του Δήμου Λεβαδέων (Κ.Ε.ΔΗ.Λ ) τον Δήμαρχο Λεβαδέων , κ. Ιωάννη Δ. Ταγκαλέγκα .

Κατόπιν των ανωτέρω η σύνθεση του Διοικητικού Συμβουλίου της Κοινωφελούς Επιχείρησης του Δήμου Λεβαδέων (Κ.Ε.ΔΗ.Λ ) έχει ως εξής :

1. Ιωάννης Δ. Ταγκαλέγκας , Δήμαρχος Λεβαδέων , ως Πρόεδρος
2. Δημήτριος Τσιφής , δημοτικός σύμβουλος με αναπληρωματικό μέλος τον Νικόλαο Μπαρμπέρη ,  
   δημοτικό σύμβουλο
3. Χαράλαμπος Κατής , δημοτικός σύμβουλος με αναπληρωματικό μέλος τον Δημοσθένη Σπυρόπουλο , δημοτικό σύμβουλο
4. Παναγιώτα Μποτζάκη , εκπρόσωπος της Αντικαρκινικής Εταιρείας Λιβαδειάς , με αναπληρώτρια την Λούλα Ευθυμίου -Παπέλη
5. Ελένη Ταμπάκη , δημότισσα , με αναπληρωματικό μέλος την Αθανασία ( Νάνσυ ) Λύτρα , δημότισσα
6. Γεώργιο Χαραλαμπίου , δημότης , με αναπληρωματικό μέλος την Αλεξάνδρα Τυμπλαλέξη , δημότισσα
7. Αθανασία ( Νάνσυ) Τζερεμέ , δημότισσα ,με αναπληρωματικό μέλος την Χαρίκλεια Ράπτη δημότισσα
8. Θεόδωρο Θεοδώρου , δημότης , με αναπληρωματικό μέλος τον Κων/νο Σαράφη , δημότη
9. Δημήτριο Παπαδά , δημότης με αναπληρωματικό μέλος τον Δημήτριο Κορδαλή , δημότη

**Η απόφαση πήρε τον αριθμό 80**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |
| --- | --- | --- |
|  | Καλογρηάς Αθανάσιος |  |
|  | Μητάς Αλέξανδρος | ΠΙΣΤΟ ΑΠΟΣΠΑΣΜΑ |
|  | Τσεσμετζής Εμμανουήλ | Λιβαδειά αυθημερόν |
|  | Δήμου Ιωάννης | Ο Δήμαρχος Λεβαδέων |
|  | Αποστόλου Ιωάννης |  |
|  | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
|  | Νταντούμη Ιωάννα |
|  | Μερτζάνης Κων/νος |
|  | Γιαννακόπουλος Βρασίδας |
|  | Σαγιάννης Μιχαήλ |
|  | Τόλιας Δημήτριος |
|  | Καπλάνης Κων/νος |
|  | Κοτσικώνας Επαμεινώνδας |
|  | Αρκουμάνης Πέτρος |
|  | Τσιφής Δημήτριος |
|  | Καραμάνης Δημήτριος |
|  | Τουμαράς Βασίλειος |
|  | Χέβα Αθανασία (Νάνσυ) |
|  | Κατής Χαράλαμπος |
|  |  |